**San Mateo** (IPA-uttale: /ˌsæn məˈteɪoʊ/) (spansk for st. Matteus) er en by i San Mateo County som ligger sør for San Francisco i San Francisco Bay Area i California. San Mateo hadde 97 207 innbyggere i 2010.

Byen har et areal på 31,4 km²

San Mateo regnes som en del av hi-tech Silicon Valley, og grenser til Hillsborough og Highlands-Baywood Park i vest, Burlingame i nord, Foster City i øst, Belmont i sør.

Historie
--------

Byen ligger på området som de spanske kolonistene kalte *Rancho de las Pulgas* («loppenes ranch» og *Rancho San Mateo*, områdets eldste historie er dokumentert i arkivene til *Mission San Francisco de Asís*, også kalt *Mission Dolores*, som ble grunnlagt i 1776. I 1789 hadde de spanske misjonærene navngitt et indiansk landsby langs Laurel Creek som *Los Laureles*, eller *Laurels*. Et kart fra 1835 over ranchen kaller bekken for *arroyo de los Laureles.* I dag er det meste av dette borte som følge av byutviklingen.

I 1810 var Coyote Point et faststat sted i San Mateo. Fra begynnelsen av 1850-årene begynte noen velstående folk fra San Francisco å bygge sommerhus eller faste bolighus om disse områdene. Selv om det meste av disse etableringene skjedde i det tilstøtende Hillsborough og Burlingame, ble en rekke historisk viktige byggverk ble også oppført i San Mateo.

A.P. Giannini, grunnleggeren av den amerikanske banken *Bank of Italy*, som senere ble Bank of America, bodde her det meste av livet. Hans store praktbygning *Seven Oaks*, er listeført i National Register of Historic Places (No.99001181). Denne ligger i 20 El Cerrito Drive, man har nå forfalt da den ikke er blitt bebodd eller vedlikeholdt i flere år..

Interurban Railroad Car kjører opp B Street, rundt 1909
I 1858 ble Sun Water Station, et stoppested på postruten Butterfield Overland Mail, etablert i San Mateo. Den lå 14,5 km sør for Clarks Station i det som idag er San Bruno like langt nord for den neste stasjonen i Redwood City.

Howard Estate ble bygget i 1859 på høyden som nås av Crystal Springs Road. Parrott Estate ble reist i 1860 i det samme området, noe som ga grunnlag for strid om navnet på høyden, Howard Hill og Parrot Hill. Etter at bilene endret trafikkmønsteret, blir ingen av disse navnene brukt om høyden. Borel Estate ble utviklet nær Borel Creek i 1874. Den har blitt videreutviklet siden slutten av 1900-tallet og brukes som et moderne kontorbygg med butikker.

*Eugene J. De Sabla Japanese Teahouse and Garden* ble etablert i1894 på 70 De Sabla Road, tegnet av Makoto Hagiwara, som også står bak den japanske hagen i Golden Gate Park in San Francisco. Han sørget for at japanske kunstnere ble sendt til USA for å bygge slike tehuskonstruksjoner. Parsellen ble kjøpt i 1988 av en forretningsmann fra San Francisco Achille Paladini og hustruen Joan, som har restaurert dette. Hagen har hundrevis av ulike planter og en rekke sjeldne trær. En stor koi-dam omgir en øy. Eiendommen ble skrevet inn i National Register of Historic Places i 1992.

Hayward Park, en Queen Anne style-park fra 1880 omgir huset til Alvinza Hayward ble bygget på en 3,2 km² eiendom i San Mateo. Eieindommen, som også har en hjortepark og en hesteløpsbane, ble bygget om til et hotell etter Haywards død i 1904. Det brant ned i en voldsom brann i 1920.

Selskaper lokalisert i San Mateo
--------------------------------

* Actuate Corporation
* Fisher Investments
* Franklin Templeton Investments
* Keynote Systems
* NetSuite
* Sling Media, Inc.
* Webcor Builders
* Wikia, Inc.
* Con-way
* YouTube
* Blizzard North
* Zimbra
* Glu Mobile

Vennskapsbyer
-------------

San Mateo har tre vennskapsbyer:

* Danmarks flagg Varde, Danmark
* Japans flagg Toyonaka, Osaka, Japan
* Filippinenes flagg San Pablo City, Filippinene

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; besøksdato: 21. september 2021.
3. ↑  Annual Estimates of the Resident Population for Incorporated Places: April 1, 2010 to July 1, 2011, besøkt 30. august 2014
4. ↑  2010 Census Gazetteer Files, Bureau of the Census, besøkt 30. august 2014
5. ↑  Mission Dolores, San Francisco, *Registers of Baptisms and Deaths*, (1789)
6. ↑  Waterman L. Ormsby, Lyle H. Wright, Josephine M. Bynum: *The Butterfield Overland Mail: Only Through Passenger on the First Westbound Stage*, Henry E. Huntington Library and Art Gallery, 2007. ss. 92–93
7. ↑  Alan K. Brown: *Place names of San Mateo County*, San Mateo County Historical Association, utgitt av Glen Luck, San Mateo, Ca. (1975)
8. ↑  CALIFORNIA - San Mateo County - Historic Districts, National Register of Historic Places, besøkt 31. august 2014
9. ↑  Sister Cities information obtained from the Sister Cities International, Inc. (SCI) Arkivert 25. februar 2016 hos Wayback Machine. besøkt 31. august 2014

Eksterne lenker
---------------

* (en) Offisielt nettsted Rediger på Wikidata

* (en) San Mateo, California – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** GeoNames **·** MusicBrainz **·** GNIS **·** GNIS
 |